༄༅། །གསུང་ངག་རིན་པོ་ཆེ་ལམ་
འབྲས་བུ་དང་བཅས་པའི་ཁྲིད་ཀྱི་ཟིན་བྲིས་
གསང་ཆེན་བསྟན་པ་རྒྱས་བྱེད་ཅེས་བྱ་བ་ལས།
རྒྱུད་གསུམ་དུ་བསྟན་པའི་ལམ་་གྱི་ཟིན་བྲིས་ཟབ་
མོ་ཁའུ་བྲག་རྫོང་པའི་ཁྱད་ཆོས་བན་རྒན་མཁྱེན་
བརྩེའི་ཉམས་ལེན་བཞུགས་སོ། །
མཁྱེན་བརྩེའི་དབང་ཕྱུག
265



༄༅། །དུས་གསུམ་གྱི་བདེ་བར་གཤེགས་པ་ཐམས་ཅད་ཀྱི་ངོ་བོ། རིགས་་
བརྒྱའི་ཁྱབ་བདག །གདན་གསུམ་ཚང་བའི་དེད་དཔོན་ཕ་རྡོ་རྗེ་འཆང་བློ་གསལ་རྒྱ་་་་་
མཚོ་སྐུ་དྲིན་མཚུངས་པ་མ་མཆིས་པའི་ཞལ་སྔ་ནས་ཀྱི་ཞབས་ལ་གསོལ་བ་འདེབས་སོ། །
གནས་ལུགས་རང་ངོ་ཤེས་པར་བྱིན་གྱིས་བརླབ་ཏུ་གསོལ། །རྒྱུད་གསུམ་དུ་བསྟན་་་་
པའི་ལམ་སྟོན་པར་བྱེད་པ་ལ། གཞི་ཆོས་ཅན་འཁོར་བའི་གནས་ཚུལ། ལམ་ཇི་་་་་
ལྟར་བསྒོམ་པའི་ཚུལ། འབྲས་བུ་མཐར་ཐུག་སངས་རྒྱས་ཀྱི་ས་བཤད་པ་དང་གསུམ་་་
ལས༑ དང་པོ་ནི། རྗེ་བཙུན་ཆེན་པོས་ཇོ་ལྕགས་མར། སྣང་བ་གསུམ་དུ་རྒྱས་་་་་
པར་བསྟན་པས་འདིར་མ་བསྟན་གསུངས་པའི་དོན། སྤྱིར་གཞི་ཞེས་པའི་དོན་ལམ་་་་་་
ཉམས་སུ་ལེན་པའི་གང་ཟག་ཡིན་ལ། དེའང་གཞི་དུས་ཀྱི་ཀྱེ་རྡོ་རྗེ་རང་གི་སེམས་་་་་་་
སྤྲོས་བྲལ་གྱི་རང་ངོ་མ་ཤེས་པའི་དབང་གིས་མེད་བཞིན་དུ་འཁོར་བའི་འཁྲུལསྣ་་་་
གནས༑ ལུས། ལོངས་སྤྱོད་སྣ་ཚོགས་སུ་ཤར་བ་ཡིན། གནས་ནི་སེམསཅན་་་་
དམྱལ་བ་པ་རྣམས་ལ་ལྕགས་བསྲེགས་ཀྱི་ས་གཞི་ནས། ལྷ་རྣམས་ལ་རིན་པོ་ཆེའི་་
གཞལ་མེད་ཁང་གི་བར་སྣ་ཚོགས་པ། ལུས་ཀྱང་དམྱལ་བ་པ་རྣམས་གཞོན་ཤ་ཆེ་
ཞིང་༑ ཚ་བསྲན་གྲང་བསྲན་ཤིན་ཏུ་ཆུང་བ། ཡི་དྭགས་རྣམས་ཟངས་ཁོག་ཉི་མས་་་
བཅོམ་པ་ལྟ་བུ། དུད་འགྲོ་རྣམས་མདོག་དབྱིབས་སྣ་ཚོགས་པ། མི་ལ་ཕོ་མོ་དང་་་་
གཟུགས་བྱད་བཟང་ངན་སྣ་ཚོགས་པ་ནས། ལྷ་རྣམས་ལ་རང་རང་གི་དབྱིབས་དང་ཁ་
དོག་མི་འདྲ་བ་དུ་མ་ཡོད་པའི་བར་སྣ་ཚོགས་སུ་ཤར། དེ་ལ་བརྟེན་ནས་ལོངས་སྤྱོད་་་་
ཀྱང་ཚ་དམྱལ་ལ་ལྕགས་བསྲེགས་ཀྱི་ཐོ་ལུམ་ཟ་བ་ནས་བཟུང་སྟེ། ལྷ་རྣམས་བདུད་རྩི་
དང་༑ ཏིང་ངེ་འཛིན་ལ་སོགས་པས་འཚོ་བར་བྱེད་པའི་བར་སྣ་ཚོགས་སུ་ཤར་ཞིང།
དེ་དག་ལ་བདེན་འཛིན་དང་བཅས་པ་བྱུང་བ་ཡིན་ལ། མདོར་ན་རིགས་དྲུག་གི་་་་་་
སེམས་ཅན་ཐམས་ཅད་དངོས་དང་བརྒྱུད་པའི་སྒོ་ནས་རྡོ་རྗེ་ཐེག་པ་ལ་འཇུག་རུང་དང༌།
རྡོ་རྗེ་ཐེག་པའི་སྣོད་དུ་རུང་བ་ཡིན་ལ། དེའང་སྣང་གསུམ་གྱི་སྐབས་སུ། འཁོར་བ་་
ལས་ཐར་བ་ལ་ཆོས་ཉམས་སུ་ལེན་དགོས་ཤིང༌། དེའི་རྟེན་ཀྱང་མི་ལུས་རྣམ་པར་་་་
267

དག་པ་ཙམ་ཞིག་དགོས་པར་བཤད་པ་དེ་སྤྱི་ཙམ་གྱི་དབང་དུ་བྱས་ལ། འདིར་ཐུན་་་་་
མོང་མ་ཡིན་པ་རྡོ་རྗེ་ཐེག་པའི་ལམ་ལ་བརྟེན་ནས་ཚེ་གཅིག་ལུས་གཅིག་ལ་ཟུང་འཇུག་་་་
གི་གོ་འཕང་སྒྲུབ་པར་བྱེད་པའི་རྟེན་འཛམ་བུའི་གླིང་དུ་སྐྱེས་པའི་མངལ་སྐྱེས་ཁམས་་་་་་
དྲུག་ལྡན་གྱི་རྡོ་རྗེའི་ལུས་སྐྱོན་མེད་པ་ཞིག་ངེས་པར་དགོས་ཏེ། རྒྱུ་མཚན་ཀྱང་གླིང་་་་་་
གཞན་གསུམ་ནི་བསོད་ནམས་ཀྱི་ས་པ་ཞེས་བྱ་བ་ཚེ་འདིར་བྱས་པའི་ལས་ཀྱི་འབྲས་བུ་་་
ཚེ་འདིར་མི་སྨིན་པ་ཡིན་ལ། འཛམ་བུའི་གླིང་པ་ནི་ལས་ཀྱི་ས་པ་ཞེས་བྱ་བ་ཚེ་འདིར་་
བྱས་པའི་ལས་ཀྱི་འབྲས་བུ་ཚེ་འདི་ཉིད་དུ་སྨིན་པར་ནུས་པ་དང༌། ཁམས་དྲུག་ལྡན་ནི་
དུས་འཁོར་ནས་བཤད་པའི་ནམ་མཁའ་རླུང་མེ་སོགས་སེམས་ཅན་ཕལ་ཆེར་ལ་ཚང་གི །
འདིར་ཕའི་ཁམས་དཀར་པོ་ཉིང་དྭངས་ཀྱི་སུམ་དྭངས་འབྲུ་གསུམ་གྱི་སྒྲ་དང་བཅས་པ་་་་་
རུས་པ། ཀླད་པ། ཚིལ་བུ་སྐྱེད་པའི་ནུས་ལྡན་དང༌། མའི་ཁམས་དམར་པོ་ཉིང་་་
དྭངས་ཀྱི་སུམ་དྭངས་འབྲུ་གསུམ་གྱི་སྒྲ་དང་བཅས་པ་ཤ་ཁྲག་པགས་པ་བསྐྱེད་པར་བྱེད་་་
པ་སྟེ་དྲུག་དང་ལྡན་པ། མིག་ལ་སོགས་པའི་དབང་པོ་དང་། ལག་པ་ལ་སོགས་་་་་
པའི་ཡན་ལག་ལ་སྐྱོན་མེད་པ་ཞིག་དགོས་ཏེ། རྡོ་རྗེ་ཐེག་པ་རྟེན་དཀྱིལ་འཁོར་བཞི་་་་་
ལ་གནད་དུ་བསྣུན་པ་ཡིན་ལ། ལུས་རྩའི་དཀྱིལ་འཁོར་ཉམས་ན་དེ་དག་གི་ནང་་་་་་་
ཁམས་དང་རླུང་ལ་སོགས་པའང་ཐད་བཞིན་མེད་པའི་དབང་གིས་ལམ་གྱི་ཉམས་སྐྱོན་་་་་
མེད་སྐྱེ་བའི་གེགས་སུ་འགྱུར་བའི་ཕྱིར། དེས་ན་གསང་སྔགས་པ་རྣམས་གཏར་ཁ་་་་་
དང་མེ་བཙའ་ལ་སོགས་པ་མི་བྱེད་པའི་གནད་ཀྱང་དེ་ཡིན་གསུངས། དེ་ལྟ་བུ་དེ་་་་་
ལའང་གརྦྷ་རི་པས། རྒྱུ་རིགས་སྤང་བྱ་རྐྱེན་ལ་ལྟོས། །གང་ཟག་རྣམ་པ་བཞིར་ནི་་་་
བཤད༑ །ཅེས་གསུངས་ཏེ། རིགས་ནི། རྣལ་འབྱོར་པ་གང་ནག་པོ་ཆེ། །དེ་་་་
ཡི་ལྷ་ནི་མི་བསྐྱོད་པ། །ཞེས་དང༌། གང་གི་སྲིན་ལག་རྩ་བ་ལ། །རྡོ་རྗེ་རྩེ་དགུ་་་་་
པར་གྱུར་པ། །མི་བསྐྱོད་པ་ཡི་རིགས་མཆོག་ཉིད། །དཔག་མེད་མགོན་གྱི་འདམ་་་་
སྐྱེས་ཉིད། །རྣམ་སྣང་མཛད་ཀྱི་འཁོར་ལོར་གྱུར། །རིན་ཆེན་འབྱུང་གི་རིན་ཆེན་་་་་་
ཉིད༑ །ལས་ཀྱི་རིགས་ཀྱི་རལ་གྲི་ཉིད། །ཅེས་གསུངས་པ་ལྟར། ཁ་དོག་ནག་་་་་
268

པོའམ་སྔོ་སངས་དང༌། གཙོ་བོར་སྲིན་ལག་གཡོན་པའི་རྩ་བ་དང༌། དེས་མཚོན་་་་
པའི་ལུས་ཀྱི་གནས་ཅི་རིགས་པར་རྡོ་རྗེའི་དབྱིབས་གཅིག་གམ་མང་དུ་ཡོད་པ་ནི་མི་་་་་་་
བསྐྱོད་པའི་རིགས་ཡིན་ལ། དེ་བཞིན་དུ་ཁ་དོག་དཀར་བ་དང༌། འཁོར་ལོའི་རི་མོ་་
ཅན་རྣམ་སྣང་། སེར་བ་དང་ནོར་བུའི་རི་མོ་ཅན་རིན་འབྱུང༌། དམར་བ་དང་པདྨའི་་
རི་མོ་ཅན་སྣང་མཐའ། ལྗང་གུ་དང༌། རལ་གྲིའམ། སྣ་ཚོགས་རྡོ་རྗེའི་རི་མོ་ཅན་་
ནི་དོན་ཡོད་གྲུབ་པའི་རིགས། སྤང་བྱ་ནི་ཉོན་མོངས་པ་ལྔ་སྟེ། ཕར་ཕྱིན་པས་སྤང་་་
བྱར་བཤད་ཀྱང༌། ཐབས་མཁས་པས་ཟིན་མ་ཟིན་གྱི་ཁྱད་པར་མ་གཏོགས་ཁོ་རང་གི་
ངོ་བོ་ལ་བཅིང་གྲོལ་ཅིའང་མེད་ལ། འདིར་གཞི་མི་སྤོང་བའི་ཕྱིར། སྤང་བྱ་ད་་་་་་་་
ཤིང་ཇི་ཙམ་སྟོབས་ཆེ་བ་བཞིན། གཉེན་པོ་མེ་དཔུང་ཆེ་བ་ལྟར། ཉོན་མོངས་པ་ཇི་་
ཙམ་རགས་བཞིན་རིགས་དེ་དང་དེའི་རྒྱས་བཏབ་སྟེ་བླ་མ་དམ་པའི་གདམས་ངག་གིས་་་་
ལམ་དུ་བྱས་པས། རིགས་དེ་དང་དེའི་དངོས་གྲུབ་འགྲུབ་མྱུར་བ་ཡིན་ལ། དེའང་་་་
སྒྲུབ་པ་པོ་ཞེ་སྡང་ཤས་ཆེ་ན་མི་བསྐྱོད་པ་ནས། ཕྲག་དོག་ཤས་ཆེ་ན་དོན་གྲུབ་ཀྱི་་
རིིགས་ཡིན་པའི་བར་དུ་ཤེས་པར་བྱས་ལ། དེ་ལྟར་རིགས་སོ་སོ་བསྒྲུབ་ན་འགྲུབ་སླ་་་
ཞིང་ཤིས་མོད། རྣམ་སྣང་གི་རིགས་ཅན་དེས་དཔལ་ཀྱེ་རྡོ་རྗེ་ལམ་དུ་བྱས་པའི་ཚེ།
འོད་གསལ་གྱི་འཆར་སྒོ་དཀར་ཤས་ཆེ་བར་འཆར་བ་དང༌། སྐུ་མདོག་དཀར་པོར་་་་་་
མཐོང་བ་སོགས་ཚུལ་དེ་ལྟ་བུས་འགྲུབ་པར་འགྱུར་བ་ཡིན་གསུངས། རྐྱེན་ལ་ལྟོས་པ་་
ནི༑ འབྲས་སམ་ནས་ཀྱི་ས་བོན་གྲུང་པོ་སད་སེར་གྱི་སྐྱོན་མེད་པ་སྒམ་ལྟ་བུ་ན་ཡོད་་་་་་
པ༑ རྐྱེན་ཆུ་ལུད་དང་འཕྲད་ན་མྱུ་གུ་སྐྱེ་རུང་གི་ནུས་པ་ཡོད་པ་ལྟར། གཞི་དུས་ཀྱི་་་་
སངས་རྒྱས་རྐྱེན་གདམས་ངག་དང་འཕྲད་ན། འབྲས་དུས་ཀྱི་སངས་རྒྱས་འབྱུང་རུང་་་་
དུ་གནས་པའོ། །གཉིས་པ་ལམ་ཇི་ལྟར་བསྒོམ་པའི་ཚུལ་ལ། གཞི་དམ་ཚིག་ལ་་་་་
གནས་པ། གང་ཟག་དཀྲི་བའི་རིམ་པ། ངེས་ཤེས་ཁྱད་པར་ཅན་བསྐྱེད་ལ་ཏིང་ངེ་་་
འཛིན་ངོ་ཤེས་པར་བྱ་ཞིང་ལམ་གྱི་ས་མཚམས་རྣམ་པར་གཞག་པ་དང་གསུམ། དང་་་་
པོ་ལ། དམ་ཚིག་དང་སྡོམ་པ་མ་ཐོབ་པ་འཐོབ་པར་བྱེད་པ་དབང་གི་ཆོས་སྐོར་དང༌།
269

ཐོབ་པ་མི་ཉམས་པར་བསྲུང་བ་དམ་ཚིག་གི་ཆོས་སྐོར་གཉིས་ལས། དང་པོ་སྨིན་བྱེད་་
དབང་གི་ཆོས་སྐོར་ད་ལྟར་ས་བོན་དེ་ཉིད་རྐྱེན་ཆུ་ལུད་དང་འཕྲད་པས་མྱུ་གུ་བསྐྱེད་པ་ལྟ་་
བུར༑ གཞི་དུས་ཀྱི་རྟེན་དཀྱིལ་འཁོར་བཞི་ལ་དབང་གི་ཆུ་བོ་མ་ནུབ་པར་བསྐུར་བས།
སྐུ་བཞིའི་རྟེན་འབྲེལ་བསྒྲིག་པ་ཡིན་ལ། གཉིས་པ་ཐོབ་པ་མི་ཉམས་པར་བསྲུང་བ་་་་་
དམ་ཚིག་གི་ཆོས་སྐོར་མྱུ་གུ་སྐྱེས་པ་ཙམ་གྱིས་མི་ཆོག་པར་གཅེས་སྤྲས་དང་ཁ་འཛིན་མ་་་
བྱས་ན་སྐམ་པ་དང༌། དུད་འགྲོས་ཟོས་པ་སོགས་ཀྱིས་ཆུད་ཟོས་པར་བྱེད་པ་བཞིན་དུ།
དབང་དུས་སྡོམ་པ་ཐོབ་པ་ཙམ་གྱིས་མི་ཆོག །དེ་ལ་དྲན་ཤེས་བཞིན་གྱི་སྒོ་ནས་་་་་་
ལེགས་པར་མ་བསྲུངས་ན། དངོས་གྲུབ་ཐམས་ཅད་ཀྱི་རྩ་བ་སྟོངས་པར་འགྱུར་བས་་་་
བསྲུང་དགོས་ལ། བསྲུང་རྒྱུའང་དབང་བཞི་དང་འབྲེལ་བའི་དམ་ཚིག་ཉི་ཤུ་ལས།
སྲིད་པའི་སྡུག་བསྔལ་འདྲེན་པའི་དམ་ཚིག་ཉམས་པ་དང༌། ལམ་རིང་དུ་འགོར་བའི་་་་
དམ་ཚིག་ཉམས་པ་གཉིས། དང་པོ་ནི། བུམ་དབང་གི་བསྲུང་བའི་དམ་ཚིག་་རྩ་་་་་
ལྟུང་བཅུ་བཞི། ཡན་ལག་གི་ལྟུང་བ་བརྒྱད་དང་ཉེར་གཉིས་པོ་འདི་ཡིན་ཏེ། ་་་་་་
དག་གང་རུང་གཅིག་གིས་ཀྱང་རྡོ་རྗེའི་དམྱལ་བ་ལ་སོགས་པར་སྐྱེ་བའི་རྒྱུ་བྱེད་པས་སྲིད་
པའི་སྡུག་བསྔལ་འདྲེན་པ་ཞེས་བྱ། གཉིས་པ་ལམ་རིང་དུ་འགོར་བའི་དམ་ཚིག་་་་་་
ཉམས་པ་ནི། ལྷག་མ་བཅུ་དགུ་པོ་དེ་དག་གང་ཉམས་ཀྱང༌། ཚེ་སྟོད་ལ་དངོས་གྲུབ་
ཐོབ་རྒྱུ་ཚེ་སྨད་ལ་ནུར་བའམ། ཚེ་འདིར་ཐོབ་རྒྱུ་བར་དོར་ནུར་བ་ལྟ་བུའི་ཉེས་པ་་་་་་་
བསྐྱེད་པ་སྟེ། དེ་དག་ཇི་ལྟར་བསྲུང་ཚུལ་རྩ་ལྟུང་འཁྲུལ་སྤོང༌། བདག་ཆེན་རྡོ་རྡོ་་་་
འཆང་ཆེན་པོའི་གསལ་བྱེད་དང་བཅས་པ་ཇི་ལྟ་བ་བཞིན་བསྲུང་དགོས་ཞེས་གསུངས་་་་་་་
ལ༑ འཁྲུལ་སྤོང་ལ་དགེ་ལྡན་པ་དང༌། བྱམས་གླིང་པས་དགག་པ་བྱས་པའི་རྩོད་་་་་
ལེན་པཎ་ཆེན་ཤཱཀ་མཆོག་གིས་མཛད་པ་དེ་ཤིན་ཏུ་ལེགས་པ་ཡིན་གསུངས་སོ། །
གཉིས་པ་གང་ཟག་དཀྲི་བའི་རིམ་པ་ལ། ཀུན་གཞི་རྒྱུ་རྒྱུད་ལ་འཁོར་འདས་དབྱེར་་་་་
མེད་ཀྱི་ལྟ་བ་བསྒོམ་པ། ལུས་ཐབས་རྒྱུད་ལ་དབང་བཞི་དང་འབྲེལ་བའི་ལམ་བསྒོམ་་
པ༑ དེ་ལ་སྐུ་བཞི་ཡེ་ཤེས་ལྔའི་གོ་འཕང་ཐོབ་ཚུལ་བཤད་པའོ། །དང་པོ་ནི། རྩ་་
270

རྒྱུད་ལས། ཕྱི་ནས་དེ་ཉིད་ཡང་དག་བཤད། །རྣམ་དག་ཡེ་ཤེས་གཟུགས་ཅན་དང་། །
འཁོར་བ་རྣམ་པར་རྟོག་པ་ལ། །ཁྱད་པར་ཅུང་ཟད་ཡོད་མ་ཡིན། །ཞེས་གསུངས་་་་་
ཏེ༑ དབང་བསྐུར་བའི་ཕྱི་དེ་མ་ཐག་ལྟ་བ་སྟོན་པའི་རྒྱུ་མཚན་ནི། དབང་དུས་སུ་སྐུ་་
གསུང་ཐུགས་ཀྱི་ཡེ་ཤེས་ཕབ་པའི་ཚེའམ། དབང་གསུམ་པའི་ཚེ་དངོས་སམ་ཡེ་ཤེས་་་
ཀྱི་ཕྱག་རྒྱ་ལ་བརྟེན་ནས་དབང་པོ་རྣོ་ཞིང་རྩ་བཟང་བ་དང༌། ཁམས་རྒྱས་པ་རྣམས་ལ་
བདེ་ཆེན་གྱི་ཡེ་ཤེས་སྐྱེ་བ་སྲིད་ལ། སྣང་གསུམ་གྱི་སྐབས་སུ་ཞི་ལྷག་བསྒོམ་དེ་་་་
ལེགས་པོའི་ལུགས་ཡིན་ཀྱང༌། ཅུང་ཟད་གོ་ཡུལ་ལས་མ་འདས་ཤིང༌། འདིར་ནང་་
ནས་གོ་ཡུལ་དུ་ཤར་བས་སྔ་མ་དེ་ཆུ་གཙང་མ་དང་འདྲ། ཕྱི་མ་འདི་ཆུ་དེ་ལ་ཁ་ཆེ་་་་་་
བཏབ་པ་དང་འདྲ་བས། ཅིར་སྣང་བདེ་ཆེན་དུ་ཤར་བ་དེ་ལ་གང་ཟག་གི་བདག་ལྟ་་་་་
བུར་ལོག་པར་རྟོག་པ་དགག་པའི་ཕྱིར་དང༌། ཕྱི་ནས་འབྱུང་བའི་ལམ་ཐམས་ཅད་་
འདིས་རྩིས་ཟིན་ན། ཐམས་ཅད་ཀྱང་བདེ་ཆེན་གྱི་ཡེ་ཤེས་འབའ་ཞིག་ཏུ་འགྱུར་བའི་་་་
དགོས་པ་ཡོད་པ་ཡིན་གསུངས། དེ་ལ༌ཤེས༌རབ༌ལྟ༌བས༌ཐག༌གཅད༌པ༌དང༌།
ཐབས་བསྒོམ་པས་ཉམས་སུ་བླང་བ་གཉིས། དང་པོ་ལ། ལྷན་ཅིག་སྐྱེས་པའི་ཆོས་་
གསུམ་གྱི་སྒོ་ནས་མདོར་བསྟན། ཉམས་སུ་བླངས་བའི་གནད་གསུམ་གྱི་སྒོ་ནས་རྒྱས་
པར་བཤད། རྒྱུད་གསུམ་གྱི་སྒོ་ནས་ཤིན་ཏུ་རྒྱས་པར་བཤད་པ་དང་གསུམ། དེའི་་་
དང་པོ་ངོ་སྤྲོད་པ། གཉིས་པ་དེ་བརྟན་པར་བྱེད་པ། གསུམ་པ་མཐར་ཕྱིན་པར་་་་་་
བྱེད་པའི་ཐབས་ཡིན་པས་ཟློས་པ་ལྟ་བུ་མ་ཡིན་གསུངས། དང་པོ་ལ་སྔོན་འགྲོ་དངོས་
གཞི་གཉིས། དང་པོ་ལ། ཚོགས་གསོག་པ་མཎྜལ་གྱི་རྣལ་འབྱོར། སྡིག་པ་སྦྱོང་་
བ་ཡི་གེ་བརྒྱ་པའི་བསྒོམ་བཟླས། བྱིན་རླབས་འཇུག་པར་བྱེད་པ་བླ་མའི་རྣལ་འབྱོར་་
རོ༑། ༈ དང་པོ་ནི། སྒྲུབ་པའི་མཎྜལ་ཚོམ་བུ་ལྔའི་དྲུང་དུ་མཆོད་པ་སོགས་་་་་་
བཤམ༑ མཆོད་པའི་མཎྜལ་ཉེར་མཁོ་དང་བཅས་པ་སྟ་གོན་བྱ། སྟན་བདེ་བ་ལ་་་་་
འདུག་སྟེ། སྐྱབས་འགྲོ་སེམས་བསྐྱེད་ཇི་ཙམ་འོས་པ་བྱས། སྭ་བྷཱ་ཝས་སྣོད་བཅུད་་
ཐམས་ཅད་སྟོང་པའི་ངང་ལས་གནས་ཁང་ཧཱུཾ་ལས་ཐར་པ་ཆེན་པོའི་གཞལ་ཡས་ཁང་གྲུ་་་
271

བཞི་སྒོ་བཞི་རྟ་བབས་དང་བཅས་པ། མཚན་ཉིད་ཐམས་ཅད་རྫོགས་པའི་དབུས་སུ་་་་་
སེང་གེས་བཏེག་པའི་རིན་པོ་ཆེའི་ཁྲི་པདྨ་དང་ཟླ་བ་ཉི་མ་བདུད་བཞི་བརྩེགས་པའི་་
གདན་གྱི་སྟེང་དུ་དྲིན་ཆེན་རྩ་བའི་བླ་མ་དེ་ཉིད་དཔལ་ཀྱེ་རྡོ་རྗེ་ཞལ་བརྒྱད་ཕྱག་བཅུ་དྲུག་
པ་ཡུམ་རྡོ་རྗེ་བདག་མེད་མ་དང་མཉམ་པར་སྦྱོར་བའི་སྐུ་ཅན། དེའི་མདུན་ནས་་་་་་་
གཡས་སྐོར་དུ་རྗེ་བཙུན་རྡོ་རྗེ་བདག་མེད་མ་ནས་བཟུང་སྟེ། རྗེ་བཙུན་ཀུན་སྤངས་པ་་་
ཆེན་པོའི་བར་དུ་བྱོན་པའི་གསུང་ངག་བརྒྱུད་པའི་བླ་མ་རྣམས་མུ་ཏིག་བསྟར་ལ་བརྒྱུས་་་་
པ་ལྟར་གཡས་སྐོར་དུ་བཞུགས་པ། མདུན་གྱི་འདབ་མ་ལ་དཔའ་ཀྱེ་རྡོ་རྗེ་ལྷ་དགུ་་་་་་
གཙོ་བོར་གྱུར་པའི་ཡི་དམ། ལྷོར་སངས་རྒྱས་སྤྲུལ་སྐུ། ནུབ་ཏུ་རྟོགས་པའི་ངོ་བོ་་་་་་
རྣམ་པ་ལུང་གི་ཆོས། བྱང་དུ་བྱང་སེམས་དགེ་འདུན་རྣམས་གསལ་གདབ། ཕྱི་ནང་་
གསང་བའི་སོགས་མཆོད་པ་དང་བསྟོད་པ་ཅི་ཤེས་པས་བསྟོད།
གསོལ་གདབ་ཀྱི་ཚེ།
བདག་གི་རྒྱུད་ལ་མཐུན་རྐྱེན་ཚོགས་གཉིས་རྫོགས་པ། འགལ་རྐྱེན་སྡིག་སྒྲིབ་བྱང་བ།
འབྲས་བུ་འཁོར་འདས་དབྱེར་མེད་ཀྱི་ལྟ་བ་ཁྱད་པར་ཅན་སྐྱེ་བར་མཛད་དུ་གསོལ།